CELEX: 62016CN0295
Language: fi
Date: 2016-05-25 00:00:00
Title: Asia C-295/16: Ennakkoratkaisupyyntö, jonka Juzgado Contencioso-Administrativo nro 4 de Murcia (Espanja) on esittänyt 25.5.2016 – Europamur Alimentación S.A. v. Dirección General de Consumo, Comercio y Artesanía de la Comunidad Autónoma de la Región de Murcia

22.8.2016   
            
            
               FI
            
            
               Euroopan unionin virallinen lehti
            
            
               C 305/15
            
         Ennakkoratkaisupyyntö, jonka Juzgado Contencioso-Administrativo nro 4 de Murcia (Espanja) on esittänyt 25.5.2016 – Europamur Alimentación S.A. v. Dirección General de Consumo, Comercio y Artesanía de la Comunidad Autónoma de la Región de Murcia
   (Asia C-295/16)
   (2016/C 305/21)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado Contencioso-Administrativo nro 4 de Murcia
   
      Pääasian asianosaiset
   
   
      Kantaja: Europamur Alimentación S.A.
   
      Vastaaja: Dirección General de Consumo, Comercio y Artesanía de la Comunidad Autónoma de la Región de Murcia
   
      Ennakkoratkaisukysymykset
   
   
               1)
            
            
               Onko sopimattomista kaupallisista menettelyistä annettua direktiiviä 2005/29/EY (1) tulkittava siten, että se on esteenä vähittäiskaupan sääntelystä 15.1.1996 annetun lain nro 7/1996 14 §:n kaltaiselle kansalliselle säännökselle, joka on kyseistä direktiiviä tiukempi, koska sillä lähtökohtaisesti kielletään tappiollinen myynti – myös tukkukaupan osalta – sillä perusteella, että tällaista menettelyä pidetään hallinnollisena rikkomuksena, ja määrätään siitä seuraamus, kun otetaan huomioon, että Espanjan laissa pyritään markkinoiden järjestämisen lisäksi suojelemaan kuluttajien etuja?
            
         
               2)
            
            
               Onko direktiiviä 2005/29/EY tulkittava siten, että se on esteenä mainitulle LOCM:n 14 §:lle siinäkin tapauksessa, että kansallisessa säännöksessä sallitaan se, että yleisestä tappiollisen myynnin kiellosta voidaan poiketa tapauksissa, joissa i) lainrikkoja osoittaa, että tappiollisella myynnillä on tarkoitus saavuttaa yhden tai useamman sellaisen kilpailijan hinnat, jotka saattavat vaikuttaa merkittävästi sen myyntiin, tai ii) kyseessä ovat tuotteet, jotka pilaantuvat lähiaikoina, ellei niitä käytetä?
            
         
      (1)  Sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja neuvoston direktiivin 84/450/ETY, Euroopan parlamentin ja neuvoston direktiivien 97/7/EY, 98/27/EY ja 2002/65/EY sekä Euroopan parlamentin ja neuvoston asetuksen (EY) N:o 2006/2004 muuttamisesta 11.5.2005 annettu Euroopan parlamentin ja neuvoston direktiivi 2005/29/EY (EUVL 2005, L 149, s. 22).